Nr. C 203/2 De Europæiske Fællesskabers Tidende 6.8.82 
II 
(Forberedende retsakter) 
KOMMISSION 
Forslag til Rådets forordning (EØF) om lån til projekter, der iværksættes som led i 
programmer for efterforskning efter ikke-energimineraler på medlemsstaternes område 
(Forelagt Rådet af Kommissionen den 7. juli 1982) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig 
artikel 235, 
under henvisning til forslag fra Kommissionen, 
under henvisning til udtalelse fra Europa-Parla­
mentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
En udvidelse af programmerne for efterforskning 
efter ikke-energimineraler på medlemsstaternes 
område kan skabe større forsyningssikkerhed for 
Fællesskabet og derved bidrage til en harmonisk 
udvikling af den økonomiske aktivitet i Fællesskabet 
som helhed; 
i beslutning af 9. marts 1982 udtalte Europa-Parla­
mentet, at det er absolut nødvendigt at fortsætte de 
bestræbelser, der er gjort for at forbedre Fællesska­
bets selvforsyningsgrad, ved at øge kendskabet til dets 
egne muligheder og ved at fremme udnyttelsen af 
dets egne forekomster; 
det tilkommer i første instans mineindustrien selv at 
finansiere sådanne aktiviteter; det er imidlertid ønske­
ligt, at Fællesskabet i betragtning af den finansielle 
risiko, der er forbundet med sådanne aktiviteter, og 
som ofte kan overstige virksomhedernes formåen, kan 
yde finansiel støtte til lån til efterforskning; 
Fællesskabet gennemfører et forsknings- og udvik­
lingsprogram inden for råstoffer, som bl.a. har til 
formål at fremme opdagelse og udnyttelse af nye 
mineralressourcer på Fællesskabets område; 
i øvrigt indeholder traktaten om oprettelse af Det 
europæiske Fællesskab ikke hjemmel til ydelse af 
sådanne lån til efterforskning — UDSTEDT FØLGENDE FORORDNING: 
Artikel 1 
Fællesskabet kan indgå kontrakter om ydelse af 
finansiel støtte fra Fællesskabet til programmer for 
efterforskning over og under jordoverfladen efter 
ikke-energimineraler, hvis sigte er at lokalisere nye 
mineralressourcer på medlemsstaternes område, og 
som kan bidrage til Fællesskabets forsyning. 
Den finansielle støtte kan bevilges til hele 
programmet eller en del heraf, fra de indledende 
undersøgelser til gennemførlighedsundersøgelser 
vedrørende udvindingsanlæg og malmoparbejdning. 
Artikel 2 
Kontrakterne kan indgås med en eller flere fysiske 
personer hjemmehørende i Fællesskabets medlems­
stater eller med en juridisk person, der er skabt i 
overensstemmelse med de i medlemsstaterne 
gældende retsforskrifter. 
Såfremt det med henblik på gennemførelsen af et 
program er nødvendigt at skabe en juridisk person og 
dette medfører yderligere omkostninger for de delta­
gende virksomheder, kan programmet gennemføres 
ved et simpelt samarbejde mellem fysiske eller juri­
diske personer. I så fald er de pågældende personer 
solidarisk og i fællesskab ansvarlige for overholdelsen 
af de forpligtelser, fællesskabsstøtten indebærer. 
Artikel 3 
1. Personer, der ønsker at få tildelt finansiel støtte, 
skal, efter at Kommissionen i De Europæiske Fælles­
skabers Tidende har offentliggjort en indkaldelse af 
støtteansøgninger, indsende en ansøgning med et 
program vedlagt. 
2. Ethvert program skal ledsages af en rapport med 
oplysninger om: 
6. 8. 82 De Europæiske Fællesskabers Tidende Nr. C 203/3 
a) den eller de for programmet ansvarlige fysiske 
eller juridiske personer, deres økonomiske forhold 
og tekniske kapacitet; 
b) de støtteforanstaltninger, som der er givet tilsagn 
om, eller som påregnes fra medlemsstaternes side 
til gennemførelse af programmet; 
c) en detaljeret beskrivelse af programmet i overens­
stemmelse med bilaget, herunder specielt: 
— art og omfang af de risici, som programmet 
indebærer, 
— programmets omkostninger og finansierings­
form, 
— alle andre faktorer, der tjener til begrundelse 
for arten og omfanget af den finansielle støtte, 
Kommissionen eventuelt kan yde programmet, 
især hvis programmet omfatter teknologiske 
nyskabelser, 
— projektets tidsplan. 
3. Der kan kun ydes støtte til virksomheder, som i 
Fællesskabet råder over den nødvendige tekniske og 
økonomiske kapacitet til gennemførelsen af 
programmet. 
4. Kommissionen kan anmode om alle yderligere 
bilag og oplysninger, der er nødvendige med henblik 
på gennemgangen af ansøgningen. 
Artikel 4 
Støtten til et program kan ydes i form af rentefrie 
tilskud fra Fællesskabet, der skal tilbagebetales på de i 
artikel 7 omhandlede betingelser under hensyntagen 
til de andre former for finansiel støtte fra Fælles­
skabet eller medlemsstaterne, som eventuelt ydes 
dette program. 
Den offentlige støtte, enten fra Fællesskabet alene 
eller kombineret med en støtte fra en medlemsstat, 
afpasses efter programmets art og udgør: 
a) indtil 50 % af de samlede programomkostninger, 
når programmet i det væsentligste tager sigte på 
grundlæggende efterforskning; 
b) 30 % som hovedregel, når programmet nærmer sig 
den industrielle fase. 
Støtten ydes inden for rammerne af de bevillinger, 
der er afsat til dette formål på De europæiske Fælles­
skabers almindelige budget. 
Artikel 5 
Kommissionen varetager behandlingen af ansøgnin­
gerne på en sådan måde, at industrihemmeligheder 
bevares, idet den efter en første udvælgelse foretaget 
af kompetente tjenestemænd i Kommissionen 
indhenter udtalelse fra en gruppe bestående af et 
begrænset antal medlemmer af det rådgivende udvalg 
for programforvaltning med ansvar for delprogram­
merne vedrørende metaller og mineralske stoffer, der 
er nedsat i overensstemmelse med Rådets afgørelse 82/.. ./EØF. Denne gruppe skal bestå af en repræ­
sentant for hver medlemsstat. 
Efter at have fået forelagt denne udtalelse træffer 
Kommissionen afgørelse om ydelse af støtte til de 
foreslåede programmer. 
Artikel 6 
1. Kommissionen forhandler og indgår kontrakter 
til gennemførelse af de programmer, der er udvalgt i 
overensstemmelse med artikel 5. Med henblik herpå 
fastsætter den generelle betingelser for hver enkelt 
kontrakt med angivelse af hver af parternes rettig­
heder og pligter, herunder specielt nærmere bestem­
melser om eventuelt tilbagebetaling af støtten, om 
gennemførelse af programmet og om udbredelse af 
resultaterne af de programmer, hvortil der er ydet 
støtte fra Fællesskabet. 
2. Den eller de personer, der er ansvarlige for 
gennemførelsen af et program, hvortil der er ydet 
støtte fra Fællesskabet, indsender hvert år eller på 
Kommissionens begæring en rapport til denne om 
opfyldelsen af de kontraktmæssige forpligtelser over 
for Kommissionen og navnlig om udviklingen i 
arbejdet med programmet og om udgifter i forbin­
delse med gennemførelsen. 
3. Kommissionen og Revisionsretten kan på et 
hvilket som helst tidspunkt få adgang til regnskaberne 
i forbindelse med programmet. De kan foretage 
kontrol på stedet eller på grundlag af bilag med 
henblik på at få indblik i gennemførelsen af 
kontrakten og navnlig i programmets fremadskriden. 
4. Den eller de virksomheder, der ansøger om 
støtte, forpligter sig til: 
— at bidrage til programmet i et omfang svarende til 
den del af de nødvendige omkostninger, der ikke 
dækkes ved støtten; 
— ikke uden forudgående aftale med Kommissionen 
at mindske omfanget af sin deltagelse i forhold til 
omfanget på ansøgningstidspunktet; 
— hurtigst muligt at gennemføre programmet med 
de fastsatte målsætninger og ikke afbryde det eller 
opgive det uden forudgående aftale med Kommis­
sionen; 
— hvis programmet fører til udvinding af råstoffer, 
at disse råstoffer først og fremmest og i det 
mindste i et omfang svarende til den finansielle 
støtte fra Fællesskabet forbeholdes Fællesskabets 
forsyning, i form af enten råmaterialer eller opar­
bejdede produkter; 
— i de første fire år efter programmets afslutning 
ikke på nogen måde, at overdrage resultaterne af 
programmer, hvortil der er ydet støtte i medfør af 
denne forordning, uden forudgående aftale med 
Kommissionen. 
Nr. C 203/4 De Europæiske Fællesskabers Tidende 6. 8. 82 
Artikel 7 Artikel 9 
1. Begyndende to år efter programmets afslutning 
skal Kommissionens tilskud tilbagebetales over en 
femårig periode i lige store rater. 
De tilbagebetalte rater opføres, efterhånden som de 
ventes indbetalt, som indtægter på De europæiske 
Fællesskabers budget. 
2. Såfremt støttemodtageren efter programmets 
afslutning anmoder herom, kan Kommissionen give 
fuldt eller delvist afkald på tilbagebetaling, hvis den 
finder, at programmet ikke vil kunne føre til 
kommerciel udnyttelse. 
Artikel 8 
Den finansielle støtte, som ydes af Fællesskabet, må 
ikke medføre ændringer i konkurrencevilkårene, der 
er uforenelige med traktatens konkurrencebestem­
melser. 
BILAG 
Programbeskrivelse 
(Artikel 3) 
1. Programmets navn og de involverede organisationer. 
2. Finansiel status, teknisk ekspertise og disponibelt personel hos det selskab, der leder 
programmet. 
3. Programmets formål og art (er der tale om joint venture, indledende undersøgelser osv.). 
4. Geografisk placering. 
5. Områdets geologi (dvs.: stratigrafi, petrografi, tektonik, anomalier, mineralisering). 
6. Detaljeret beskrivelse af tidligere, allerede udførte undersøgelser. 
7. Detaljeret beskrivelse af det påtænkte program. 
8. Detaljeret beskrivelse af mineralrettigheder i programområdet. 
9. Detaljeret beskrivelse af andre rettigheder af betydning for programmet, dvs. adgangsforhold, 
ejerforhold for områderne osv. 
10. Miljømæssige konsekvenser. 
11. Påtænkt arbejdsprogram (herunder antal faglærte og ufaglærte arbejdere, der vil blive beskæf­
tiget). 
12. Detaljerede driftsomkostninger for programmet, herunder udgifter til nyt materiel, der måtte 
blive anskaffet. 
13. Nødvendig finansieringsprocent. 
14. Mulighederne for finansiering af den del af programmet, der ikke dækkes af punkt 13. 
15. Programmets økonomiske betydning. 
16. Vil programmet blive iværksat, såfremt fællesskabsfinansiering ikke er mulig? 
17. Tidsplan for arbejdet og finansieringen. Kommissionen aflægger hvert år beretning for Rådet 
om gennemførelsen af denne forordning. 
Artikel 10 
I de i artikel 6 omhandlede kontrakter kan det fast­
sætte, at De europæiske Fællesskabers Domstol skal 
være kompetent til at afgøre enhver tvist, der opstår 
mellem kontrahenterne i forbindelse med de pågæl­
dende kontrakter. 
Artikel 11 
Denne forordning træder i kraft dagen efter offent­
liggørelsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat.